b"\n_START_ARTICLE_\nPartit Comunista Hongar\xc3\xa8s\n_START_SECTION_\nFundaci\xc3\xb3 i primers anys\n_START_PARAGRAPH_\nEl Partit Comunista d'Hongria (KMP) es va establir per primera vegada a finals de 1918 per B\xc3\xa9la Kun, un ex periodista que va lluitar en l'ex\xc3\xa8rcit d'\xc3\x80ustria-Hongria en la Primera Guerra Mundial. Despr\xc3\xa9s de passar temps en un campament de presoners de guerra, Kun, juntament amb altres associats, va iniciar la creaci\xc3\xb3 del KMP a Moscou l'octubre de 1918. Aquests primers membres van tornar a Hongria el novembre de 1918 i el 24 va crear oficialment el KMP. Inicialment, el grup era petit en nombre, amb els seus fundadors i nom\xc3\xa9s un grapat de socialdem\xc3\xb2crates d'esquerres. Tanmateix, la inestabilitat pol\xc3\xadtica del govern sota Mih\xc3\xa1ly K\xc3\xa1rolyi i la creixent popularitat del moviment bolxevic impuls\xc3\xa0 els socialdem\xc3\xb2crates a buscar una coalici\xc3\xb3 amb el KMP. Per als socialdem\xc3\xb2crates, una alian\xc3\xa7a amb el KMP no nom\xc3\xa9s milloraria la seva posici\xc3\xb3 amb la gent com\xc3\xba, sin\xc3\xb3 que tamb\xc3\xa9 els donaria una possible relaci\xc3\xb3 amb la cada vegada m\xc3\xa9s poder\xc3\xb3s Partit Comunista rus, ja que Kun havia destacat els lligams amb la R\xc3\xbassia bolxevic._NEWLINE_Despr\xc3\xa9s de l'establiment de la Rep\xc3\xbablica Sovi\xc3\xa8tica Hongaresa el mar\xc3\xa7 de 1919, Kun es va dedicar a la nacionalitzaci\xc3\xb3 de la ind\xc3\xbastria privada i va embarcar-se en un projecte massiu de col\xc2\xb7lectivitzaci\xc3\xb3 agr\xc3\xadcola. Tamb\xc3\xa9 va prendre mesures per a la normalitzaci\xc3\xb3 de les relacions exteriors amb els poders de la Triple Entesa en un esfor\xc3\xa7 per recuperar alguns dels territoris que Hongria havia perdut en les negociacions de la postguerra. Durant els 133 dies d'exist\xc3\xa8ncia de la Rep\xc3\xbablica Sovi\xc3\xa8tica Hongaresa, el KMP es va concentrar principalment en tractar de solucionar el caos econ\xc3\xb2mic generalitzat que havia donat com a resultat la derrota d'Hongria a la Primera Guerra Mundial. Lamentablement, la pol\xc3\xadtica econ\xc3\xb2mica de Kun nom\xc3\xa9s va provocar l'augment de la inflaci\xc3\xb3 i al mateix temps l'escassetat d'aliments. Va comen\xc3\xa7ar a cr\xc3\xa9ixer l'oposici\xc3\xb3, liderada per l'almirall Mikl\xc3\xb3s Horthy, i al juny, despr\xc3\xa9s d'un intent de cop d'estat, el KMP va llan\xc3\xa7ar una violenta campanya de terror a trav\xc3\xa9s de la seva policia secreta. A pesar de tot aix\xc3\xb2, la Rep\xc3\xbablica Sovi\xc3\xa8tica va caure l'1 d'agost de 1919, despr\xc3\xa9s de l'ex\xc3\xa8rcot hongar\xc3\xa8s fos derrotat de manera aclaparadora pel de Romania. Els invasors romanesos expulsaren els comunistes de Budapest, Kun s'exili\xc3\xa0 a Viena, i el MKP fou obligat a lliurar el poder als socialdem\xc3\xb2crates.\n_START_SECTION_\nPer\xc3\xadode entre guerres i exili\n_START_PARAGRAPH_\nLa caiguda de la Rep\xc3\xbablica Sovi\xc3\xa8tica va ser seguida per una purga anticomunista durant un any, coneguda com a Terror Blanc, pel nou govern nacionalista dirigit per Istv\xc3\xa1n Bethlen, en la qual foren assassinades entre 1.000 i 5.000 persones i milers m\xc3\xa9s van ser empresonades i torturades. Gran part de l'antiga direcci\xc3\xb3 del KMP foren executats o exiliats, sobretot a Viena. A l'interior, les restes del Comit\xc3\xa8 Central del KMP, dirigits novament per Kun, va tractar de mantenirel partit unit malgrat la seva situaci\xc3\xb3 il\xc2\xb7legal a Hongria._NEWLINE_Al llarg de la d\xc3\xa8cada de 1920, molts comunistes hongaresos es van traslladar a Moscou, entre ells Kun. Les accions de Kun a R\xc3\xbassia, en particular l'organitzaci\xc3\xb3 d'una matan\xc3\xa7a de russos blancs presoners de guerra el 1921, foren censurades pel l\xc3\xadder sovi\xc3\xa8tic Vlad\xc3\xadmir Lenin i altres prominents bolxevics. No obstant aix\xc3\xb2, Kun mantingu\xc3\xa9 una posici\xc3\xb3 destacada dins la Comintern fins a 1937, quan va ser detingut i executat en una de les purgues de Stalin. Endem\xc3\xa9s, Kun fou el l\xc3\xadder inq\xc3\xbcestionable del KMP durant el per\xc3\xadode d'entreguerres, i el seu principal rival, Jen\xc5\x91 Landler, va morir el 1927. _NEWLINE_Durant aquest temps, el KMP va celebrar el seu Primer Congr\xc3\xa9s el 18 d'agost de 1925. Tamb\xc3\xa9 va organitzar una cobertura legal, el Partit Socialista Obrer d'Hongria (MSzMP), per tal que actu\xc3\xa9s com al seu representant. Tanmateix, el Govern hongar\xc3\xa8s aviat va prendre mesures per abolir el MSzMP, i cap al 1927 el partit nom\xc3\xa9s existia nominalment._NEWLINE_Per a la resta del per\xc3\xadode entre guerres, el lideratge intern del KMP m\xc3\xa9s enll\xc3\xa0 de Kun fluctu\xc3\xa0 enormement, i la seva composici\xc3\xb3 va ser min\xc3\xbascula. En el front intern, la declaraci\xc3\xb3 de la llei marcial el 1931 va permetre al govern de reunir sospitosos comunistes i empresonar-los i executar-los a voluntat, danyant tant el partit fins al punt que la Comintern es va dissoldre el 1936. Per\xc3\xb2 el que m\xc3\xa9s va abocar als comunistes hongaresos al caos van ser les pol\xc3\xadtiques inconsistents de la Comintern en tota la d\xc3\xa8cada de 1930, que van culminar el 1939 en el pacte de no-agressi\xc3\xb3 entre la Uni\xc3\xb3 Sovi\xc3\xa8tica i el Tercer Reich i l'aband\xc3\xb3 de la t\xc3\xa0ctica de Front Popular que havia marcat la ideologia comunista en l'\xc3\xbaltima d\xc3\xa8cada. Per damunt de tot aix\xc3\xb2, les purgues de Stalin de finals de 1930 s'havien cobrat un alt preu entre els emigrats hongaresos a Moscou.\n_START_SECTION_\nSegona Guerra Mundial i presa del poder\n_START_PARAGRAPH_\nDurant l'entrada de la d\xc3\xa8cada dels 1940 el KMP era una ombra del que havia estat. A finals de 1941, despr\xc3\xa9s de la invasi\xc3\xb3 del Tercer Reich a la Uni\xc3\xb3 Sovi\xc3\xa8tica, el Comit\xc3\xa8 Central va informar als membres del Partit de treballar amb grups de resist\xc3\xa8ncia no comunista per tal de presentar un front anti-nazi. Aix\xc3\xb2 va impulsar al KMP a intentar reestructurar-se com a entitat legal a Hongria, malgrat l'alian\xc3\xa7a del govern Horthy amb l'Alemanya nazi. Aquest moviment va acabar r\xc3\xa0pidament amb les detencions em massa de 1942 que van destruir la direcci\xc3\xb3 del KMP. Aix\xc3\xb2, juntament amb la dissoluci\xc3\xb3 de la Comintern el 1943, senyala la fi del KMP com a partit en actiu._NEWLINE_En un esfor\xc3\xa7 per a continuar les seves accions, els comunistes hongaresos dirigits per J\xc3\xa1nos K\xc3\xa1d\xc3\xa1r van fundar un nou partit, anomenat Partit de la Pau, en substituci\xc3\xb3 del KMP. va mantenir aquesta denominaci\xc3\xb3 fins al 1944, quan va recuperar el nom de Partit Comunista. En aquest punt, Horthy era gaireb\xc3\xa9 a la fi del seu mandat. Fracass\xc3\xa0 en els seus intents de reduir la col\xc2\xb7laboraci\xc3\xb3 amb els alemanys, i quan l'Ex\xc3\xa8rcit Roig s'aproxim\xc3\xa0 a les fronteres del pa\xc3\xads, Horthy va intentar declarar Hongria estat neutral. El moviment fou terriblement contraproduent; les tropes creus fletxades van prendre la capital, va prendre el poder, i durant gaireb\xc3\xa9 un any organitzaren una lluita que es va cobrar milers de vides i va deixar en ru\xc3\xafnes Budapest. La ciutat va ser finalment alliberada l'abril de 1945._NEWLINE_Malgrat el seu r\xc3\xa0pid creixement en membres immediatament despr\xc3\xa9s de la guerra, el partit refundat sota el nom de MKP va rebre un suport m\xc3\xadnim a les eleccions legislatives hongareses de 1945 (nom\xc3\xa9s el 17%), igual que els socialdem\xc3\xb2crates. Per\xc3\xb2 el nomenament de secretari del partit L\xc3\xa1szl\xc3\xb3 Rajk com a ministre de l'Interior, juntament amb la pres\xc3\xa8ncia de l'Ex\xc3\xa8rcit Roig en el pa\xc3\xads i un fort suport al MKP en altres partits, va donar als comunistes hongaresos temps per retallar als seus oponents pol\xc3\xadtics. En dos anys, el MKP havia trencat la base de poder del Partit dels Petits Propietaris (SHP), el partit majoritari en el nou govern, i cap al 1948 tots els partits llevat el socialdem\xc3\xb2crata havien desaparegut. Aquests dos partits es van fusionar el juny de 1948 per a convertir-se en el Partit dels Treballadors Hongaresos (HWP), i ek 1949, els comunistes van convocar noves eleccions al parlament sense oposici\xc3\xb3. L'ocupaci\xc3\xb3 comunista a Hongria va ser completa."